གུང་ཧོ་རྫོང་གི་རྫོང་དཔོན་གཞོན་པ་ཚེ་ལོ་རྒྱལ་གྱིས་བཤད་རྒྱུར།འབྲོག་པ་གནས་གཅིག་ཏུ་འདུས་སྡོད་བྱས་རྗེས་ཀྱི་འཕེལ་རྒྱས་གནད་དོན་གྱི་ཐད།ཡུལ་བབ་དང་བསྟུན་ནས་ཐོན་ལས་འཕེལ་རྒྱས་ཀྱི་བགྲོད་ལམ་བཙལ་དགོས།དཔེར་ན་མཚོ་སྔོན་པོ་ས་ཁུལ་ལ་མཚོན་ན།གཙོ་བོརལྗོངས་རྒྱུའི་ས་ཁུལ་གྲགས་ཅནམཚོ་སྔོན་པོའི་ཁྱད་སྟོབས་ལ་བརྟེན་ནས་གནས་སྐོར་ལས་རིགས་འཕེལ་རྒྱས་སུ་བཏང་དགོས་པ་རེད།གུང་ཧོ་རྫོང་རྒྱ་ཡེ་སྡེ་བའི་རུ་ཁག་བདུན་པའི་མགོ་བཟང་བོ་བརྩམས་ཏེ།རུ་ཁག་གིས་ཁྱིམ་ཚང་བཅུ་རྩ་འཛུགས་བྱས་ཏེ་མཚོ་སྔོན་པོའི་ལྷོ་རྒྱུད་དུ་གནས་སྐོར་བ་སྣེ་ལེན་བྱེད་པའི་ས་ཚིགས་བཙུགས་པས།ན་ནིང་གི་དབྱར་ཁར་སྣེ་ལེན་ས་ཚིགས་དེའི་ཡོང་སྒོ་སྒོར་འབུམ་བཞི་རེད།ལོ་གཉིས་ཙམ་གྱི་དུས་ཚོད་ནང་།སྣེ་ཁྲིད་མཁན་གྱི་འབྲོག་པ་ཁོན་ཐར་བྱམས་དབུལ་ཐར་བྱས་པ་མ་ཟད།སྡེ་བ་ཡོངས་ཀྱི་ཕྱུག་བསྒྱུར་སྣེ་ཁྲིད་མཁན་དུ་གྱུར་ཡོད།ཅང་ཤེས་ཁུག་ཞང་གི་ཁྱིམ་ཚང་བདུན་བཅུ་མཁར་གྲོང་དུ་གཏན་སྡོད་བྱས་རྗེས།འགྲིམ་འགྲུལ་གྱི་ས་བབས་ཁྱད་སྟོབས་ལ་བརྟེན་ནས།ཐོན་ལས་གཉིས་པ་དང་གསུམ་པའི་ཐོན་ལས་འཕེལ་རྒྱས་སུ་བཏང་བས།འཚོ་བ་བདེ་སྐྱིད་ལྡན་པར་གྱུར་ཡོད།།